Die wêreld in foto’s – 7 Februarie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ’n Besoeker inspekteer ’n submasjien-geweer, vervaardig deur ST Engeneering, tydens ’n lugskou in Singapoer. (Foto: Yong Teck Lim, AP) Angela Merkel, die Duitse bondskanselier, vertrek Woensdag in ’n motor ná koalisiegesprekke by die hoofkantoor van die Christen-Demokrate in Berlyn. Die Christen-Demokrate (CDU) en die Sosiaal-Demokrate (SPD) het ’n koalisie-ooreenkoms aangegaan. (Foto: Bernd von Jutrczenka, AP) Mike Pence, die Amerikaanse adjunkpresident, woon ’n gesamentlike aankondiging met die Japanese eerste minister, Shinzo Abe, by ná hul vergadering by Abe se amptelike woning in Tokio. (Foto: Toru Hanai, AP) Mense klim die sneeubedekte trappe na die Montmartre-heuwel, met die Sacrée Coeur-basilika in die agtergrond in Parys, Frankryk. Swaar sneeuval het tot groot ontwrigting in die noordelike dele van Frankryk en in dié stad gelei. (Foto: Francois Mori, AP) Lede van die Kanadese Olimpiese span daag op vir ’n verwelkomingseremonie by die Olimpiese- dorpie in Gangneung voor die afskop van die 2018 Olimpiese Winterspele in Suid-Korea. (Foto: Felipe Dana, AP)